CELEX: 62018TN0093
Language: hu
Date: 2018-02-19 00:00:00
Title: T-93/18. sz. ügy: 2018. február 19-én benyújtott kereset – Nemzetközi Korcsolyázó Szövetség kontra Bizottság

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/55
            
         2018. február 19-én benyújtott kereset – Nemzetközi Korcsolyázó Szövetség kontra Bizottság
   (T-93/18. sz. ügy)
   (2018/C 142/72)
   Az eljárás nyelve: angol
   
      Felek
   
   
      Felperes: Nemzetközi Korcsolyázó Szövetség (Lausanne, Svájc) (képviselő: J.-F. Bellis ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság AT.40208 – International Skating Union’s Eligibility rules [a Nemzetközi Korcsolyázó Szövetség alkalmassági szabályai] ügyben 2017. december 8-án hozott határozatát, és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes nyolc jogalapra hivatkozik.
   
               1.
            
            
               Az első jogalap szerint a vitatott határozat indokolása alapvető ellentmondást tartalmaz.
            
         
               2.
            
            
               A második jogalap értelmében a felperes alkalmassági szabályainak nem célja a verseny korlátozása.
            
         
               3.
            
            
               A harmadik jogalap azon alapul, hogy a felperes alkalmassági szabályainak nincs versenykorlátozó hatása.
            
         
               4.
            
            
               A negyedik jogalap szerint a felperes azon döntése, hogy nem hagyja jóvá a 2014 Dubai Icederby rendezvényt, nem tartozik az EUMSZ 101. cikk hatálya alá, mivel e döntés jogszerű célra irányult a felperes etikai kódexének megfelelően, amely tiltja a fogadás támogatásának minden formáját.
            
         
               5.
            
            
               Az ötödik jogalap értelmében a felperes azon döntése, hogy nem hagyja jóvá a 2014 Dubai Icederby-t semmiképpen nem tartozik az EUMSZ 101. cikk területi hatálya alá.
            
         
               6.
            
            
               A hatodik jogalap szerint megalapozatlan az az állítás, hogy a Sport Választottbíróság szabályai megerősítik az állítólagos versenykorlátozásokat.
            
         
               7.
            
            
               A hetedik jogalap azon az állításon alapul, hogy a Bizottság túllépett a hatáskörén azzal, hogy a felperest olyan jóvátételre kötelezte, amely nincs kapcsolatban a jogsértés megállapításával.
            
         
               8.
            
            
               A nyolcadik jogalap értelmében a kényszerítő bírság kiszabásának nincs érvényes jogalapja.